لیبیده، ژنرال خلیفه حفتره صادق گوجلره عائید اوچاق‌لار، میللی آنلاشما حکومتی‌نین باشکند طرابلوس‌ون جنوبون‌داکی هدف‌لرینه سالدیری تشکیل ائتدی.
نیظامی منبع‌لردن آلینان معلوماتا گؤره، حفتر گوج‌لرینه عایید اوچاق‌لار، الفلاح بؤلگه‌سین‌دکی الکاکا قرارگاهینی هدف آلدی.
لیبی الاحرار" تلویزیون کانا‌لی‌نین نیظامی بیر قایناغا اساسلاندیردیغی خبرده ایسه، کیمه عایید اولدوغو بیلدیریلمه‌ین بیر اینسان‌سیز هاوا واسطه‌سی‌نین باشکند‌دکی بیر چوخ نقطه‌نی بومبالادیغی بیلدیریلیب.
بو آرادا، حفتره باغلی گوج‌لرین سؤزچوسو احمد المیسماری ده ، میللی آنلاشما حکومتی‌نه باغلی اوچاق‌لارین باشکندده طرابلوس بین الخالق هاوا الانینی و میللی هاوا پایگاهی اطرافینا 6 هاوا سالدیریسی تشکیل ائتدیگینی، سالدیری‌لاردا آغیر بومبا‌لار ایستیفاده ائدیلدیگینی، آنجاق هدف‌لری وورماقدا موفقیت‌لی اولمادیغینی بیلدیریب.
میسماری، میللی آنلاشما حکومتی‌ اوچاق‌لری‌نین طرابلوس بین الخالق هاوا لیمانی‌نین یاخینلیغین‌داکی اراضیده بیر بینا هدف آلدیغینی، بعضی وطنداش‌لارین یارالاندیغینی ایفاده ائتدی.
دیگر طرف‌دن، میللی آنلاشما حکومتی‌، اؤلکه‌نین قربین‌دکی مصراتا لیمانی یاخینلیغیندا آمریکانین تحریم سیاهی‌سینده اولان ایران بان‌دیرالی بیر گمی‌یه القویولدوغونو آچیقلاییب.
144  کونتئینر داشیدیغی بیل‌دیریلن گمی‌نین، مصراتا لیمانینا چکیلدیگی و گؤمروک محافظه بریقادا‌لاری لازیم اولان عملیات‌لارین باشلادیغی ایفاده ائدیلیب.
گمی‌نین، باش ساوجیلیغین آراشدیرماسی یئکون‌لاشانا و کونتئینرلر ایچینده اؤلکه‌یه گیریشی یاساق‌لی مال‌لار اولوب اولمادیغی معین اولونانا قدر لیماندا ساخلانیلاجاغی قئید ائدیلیب.
لیبی‌نین شرقین‌دکی نیظامی گوج‌لرین رهبری ژنرال حفتر، باشکند طرابلوس اله کئچیرمک اوچون 4 آوریلده سالدیری امری وئرمیش، بونون اوزرینه میللی آنلاشما حکومتی‌ بیرلیک‌لری ده "بورکان الغضب" عملیاتینی باشلامیشدی.
